钦定古今图书集成/理学汇编/文学典/第111卷 > 王衡
## 钦定古今图书集成/理学汇编/文学典/第111卷 > 王衡

按《江南通志》：衡字辰玉，锡爵子。与华亭董其昌、陈继
儒、练川唐时升、娄坚辈，以文行相砥砺。锡爵忤张居
正，时衡年十六，和渊明《归去来》辞以寄，锡爵笑曰：“吾
不去，将为孺子笑。”即日归。万历戊子，北闱领解，忌者
言其有私，得覆试，援笔立就，人皆叹服。辛丑成进士
第三人，授编修。乞终养归，寻卒。有《缑山集》。